kardosdrur/scandi-wiki huggingface dataset:
Rød Tuborg

Rød Tuborg er en bayersk øl som Tuborg indledte sin bryggerivirksomhed med i 1875. Øllen blev markedsført under navnet Lagerøl, men fik hurtigt kælenavnet "Tuborger".

Senere fik øllen tilnavnet "Rød" i folkemunde, og inden længe blev Lagerøl aldrig kaldt andet end Rød Tuborg. Første gang man officielt støder på navnet Rød Tuborg, er i en annonce fra 1932.

Rød Tuborg er igennem årene blevet markedsført under flere forskellige slogans. Nogle af de mest kendte er: "Tag dig tid til en Rød Tuborg" og  "Fra før verden gik af lave".

Øllen blev fjernet fra sortimentet med udgangen af 2002 da den ikke solgte tilstrækkeligt, men i nogle kredse medførte beslutningen protester. Efter flere opfordringer blev den relanceret 30. april 2007 op til Tuborgs fødselsdag 13. maj i en begrænset periode. Den blev igen lanceret 30. april 2008, men ikke længere end til udgangen af maj måned. Rød Tuborg er genlanceret i maj 2009, og er ved at udvikle sig til en regulær sæsonøl for maj måned.

Eksterne henvisninger 
 Rød Tuborg  på tuborg.dk

 

Ølmærker fra Danmark
Etableret i 1875
Tuborg
Ølmærker fra Carlsberg
Lindevangskolen

Lindevangskolen er en folkeskole på P.G. Ramms Alle på Frederiksberg.

Lindevangskolens historie går tilbage til slutningen af 1920'erne.
I slutningen af 1990'erne fik den et dårligt ry for tung social arv. De da omkring 340 elever blev rekruteret fra karréerne der lå i et område med Frederiksberg Kommunes dårligste og billigste boliger.
I dag har skolen, grundet ændringer i skoledistriktet, en bredere rekruttering samt et stigende elevtal, og den er i nyere tid blevet en mere populær skole på Frederiksberg hvilket også afspejler sig i det stigende elevtal. I maj 2020 var elevtallet på knap 1100 elever, godt 500 børn i SFO'en og en klub, Cassiopeia, der er fællesklub for Lindevangskolen og La Cour Vej skole. Cassiopeia har mere en 500 børn og unge tilmeldt.  Lindevangskolen er dermed Frederiksbergs største skole. At skolen er meget eftertragtet afspejles i en ny og nødvendig større tilbygning mod vest, kaldet "Glashuset", samt en kombineret indskolings og SFO-bygning mod øst.

Skolen har også seks special klasser til børn og unge kaldet X (før kaldet A Gruppen) med speciale behov. De mest hyppige grunde er autisme og ADHD.

Siden 2019 har Gregers Lau Hansen været skoleleder.

Lindevangskolen er såkaldt "biologisk central" for Frederiksberg Kommune. Eleverne kan låne kæledyr med hjem.
Skolen fik i 2012 en hønsegård.

Forhenværende minister Per Stig Møller gik på skolen fra 1949–1954.
Flere af medlemmerne fra den danske musikgruppe The Minds of 99 mødte hinanden på Lindvangskolen.

Eksterne henvisninger 

Bygninger, konstruktioner og anlæg på Frederiksberg
Folkeskoler i Frederiksberg Kommune
Jean-Luc Moudenc

Jean-Luc Moudenc (født 19. juli 1960 i Toulouse) er en konservativ fransk politiker. Han har været borgmester i Toulouse siden 2004. Moudenc tilhører partiet Union pour un Mouvement Populaire.

Moudenc er uddannet ved det samfundsvidenskabelige universitet i Toulouse og gik ud i 1984. Efter studierne tog han job som journalist, samtidig som han gik ind i lokalpolitik. 

Politikere fra Frankrig
Regression

Regression har flere betydninger:
 Regression (psykologi) – en defensiv reaktion mod nogle uaccepterede impulser
 Regression mod gennemsnittet – et almindeligt statistisk fænomen
 Regressionsanalyse – en gren af statistikken, der søger at opstille modeller for sammenhængen mellem flere forskellige størrelser
Pierre Bérégovoy

Pierre Eugène Bérégovoy (23. december 1925 – 1. maj 1993) var en fransk socialdemokratisk politiker. Han var Frankrigs premierminister under præsident Mitterrand fra 1992 til 1993.

Frankrigs premierministre
Økonomiministre fra Frankrig
Socialister fra Frankrig
Bufotenin

Bufotenin er en tryptamin relateret til neurotransmitteren serotonin. Det er en alkaloid fundet i huden på nogle typer af tudser, i svampe, højere plantearter samt pattedyr.

Virkning 
Virkningen er beskrevet som lignende den af andre tryptaminer som f.eks psilocybin eller DMT. Den virksomme dosis ligger mellem 16 mg-ß og 20 mg-ß.

Forekomst 
Bufotenin findes i forskellige planter og er et af de få psykoaktive stoffer, som kan udvindes af nogle dyr. Desuden blev substansen eftervist i menneskeurin, blot i meget små mængder, som tyder på at det er et normalt affaldsprodukt fra det menneskelige stofskifte.

Anadenanthera peregrina 
Anandenanthera peregrina er et træ, som er i familie med hylsterfrugterne. Frøene tørres, ristes og knuses til pulver. Ud af dette pulver forarbejder forskellige sydamerikanske indianerstammer et hallucinagenisk snuspulver til shamanske ritualer. I Orinoco-området bliver "snusen" kaldt Yopo. På de caribiske øer var det kendt som Cohoba, men bliver ikke indtaget længere.

Anadenanthera colubrina 
Anadenanthera colubrina er meget nær beslægtet til Anandenanthera peregrina. Også her bliver de bufoteninholdige frø knust og indtaget som "snus". "Snusen" er i Peru og Argentina gået under navnet Vilca eller Huilca. I den gule fluesvamp og den gule pantersvamp er det meget små mængder bufotenin.

Dyr 
Bufotenin kan findes i forskellige hudsekreter hos tudser. Kulturhistorisk betydning har specielt Aga-tudsen (Bufo marinus). I Veracruz blev den tidligere tilberedt til et hallucinogenafkog, som blev brugt i kulturelle sammenhænge. Fra Australien er der i 1990'erne kommet beretninger om en ny trend. Ved massage udfanger man det giftige sekret fra tudsen, som derefter indtages oralt. Om det virkeligt er en udbredt vane eller om det blot er medierne som har piftet noget op er uklart. En ting er dog sikkert, at indtagelsen af sekretet ikke er ufarligt, da der er andre forskellige substanser udover bufotenin, såsom bufotoxin, som er et hjertegift.

Der er efter sigende blevet eftervist bufotenin i næsten alle tudser blot i meget mindre mængder end bufo marinus.

Alkaloider
Hallucinogener
Psykedeliske stoffer
Sankt Nicolai Kirke (Køge)

Sankt Nicolai Kirke i Køge (der også betegnes Køge Kirke) er viet til de søfarendes skytshelgen Sankt Nikolaus. Kirken er, som så mange andre kirker, bygget af flere omgange. Kirken ligger lidt nord for byens torv med vestgavlen mod Kirkestræde og østgavlen mod Nørregade.

Straks ved byens erhvervelse af købstadsrettigheder gik byen borgere i gang med at opføre en kirke, der nu er næsten helt forsvundet. Murrester mellem den nuværende kirkes tårn og skib, der dateres til 1250-1300, stammer formentlig fra denne første kirke. Af fundamentrester ses at den har været 7 m bred, 17 m lang og med et kor på mindst 8 m.

Allerede i 1300-tallet begynder man at udvide kirken. Det kvadratiske tårns første del med samme bredde som den oprindelige kirke, menes opført i 1324. Tårnet opførtes med 4 stokværk (etager), idet det 5. stokværk (det nuværende klokketstokværk) blev bygget til omkring 1450, hvorved tårnet nåede højde på 43 m. Østsiden af tårnet øverste stokværk er forsynet med en muret karnap, der har fungeret som fyrlygte.

Omkring år 1400 begyndte man på en ny udvidelse af kirken som i løbet af begyndelsen af dette århundrede stort set fik det udseende den har i dag. Man byggede først det nye kor ud mod Nørregade og rev derefter den gamle kirke ned og byggede den nye treskibede kirke frem til tårnet. Ved udvidelsen øgedes kirkens areal fra 175 kvadratmeter til ca. 1400 kvadratmeter.

Gravminder over kendte personer 

 Laurids Christoffer Ulfeldt og Catharine Due

Galleri

Eksterne kilder og henvisninger 

 Sankt Nicolai Kirke hos KortTilKirken.dk
 Sankt Nicolai Kirke i bogværket Danmarks Kirker (udg. af Nationalmuseet)

Kirker i Køge Kommune
Kirker i Roskilde Stift
Kirker i Roskilde Amt
Køge
Kongeskibet Norge

Kongeskibet Norge blev givet som folkegave til kong Haakon i 1948. Skibet er kongens ejendom, men bliver sejlet af mandskab fra søforsvaret. Skibet bliver primært benyttet i sommerhalvåret.

Historien bag kongeskibet 
Da den danske prins Carl forhandlede med norske diplomater om at lade sig krone som norsk konge, blev han lovet "en yacht udrustet til brug når han måtte ønske", men den norske stats økonomi tillod ikke dette efter unionsopløsningen. Efter kongens eksil under 2. verdenskrig kom spørgsmålet op, og en indsamling til en folkegave blev startet. I juli 1947 blev den britiske motoryacht "Philante" købt for 1,5 millioner norske kroner.

Skibet var bygget af sir Thomas Sopwith, en af Storbritanniens førende flykonstruktører og blev søsat i 1937 som "Philante". Det blev af Sopwith benyttet som moderskib for sejlbåde under hans forsøg på at vinde America's Cup. Da krigen brød ud, blev skibet rekvireret af myndighederne og sejlede som eskortefartøj for den britiske marine.

KS Norge i dag 
Skibet er bemandet med mandskab fra Sjøforsvaret. Total besætning er 18 befalingsmænd og 36 værnepligtige. KS Norge henter hovedparten af sit værnepligtige mandskab fra rekrutskolen KNM Harald Hårfagre i slutningen af februar. Efter oppudsning og træning overtager kongen skibet og åbner sæsonen i maj. Kongeskibet sejler efter kongens behov, som er stærkt knyttet til kongens store sejlerinteresse. Sæsonen afsluttes i september.

Fakta om KS Norge 
 Længde: 80,6 meter
 Bredde: 11,6 meter
 Dybgang: 4,7 meter
 Brutto tonnage: 1625 ton
 Marchfart: 14 knop
 Besætning: 18 befalingsmænd og 36 værnepligtige
 Hjemmehavn: Oslo

Eksterne link 
 KS Norges officielle side 

Norge
Malthe Engelsted

Malthe Odin Engelsted (ved dåben: Malta Odin, født 8. august 1852 på Nivaagaard, Nivå, død 21. december 1930 i Fakse Ladeplads) var en dansk kunstmaler og cand.phil.. Han var sønnesøn af Niels Engelsted.

Efter at være blevet student 1870 og have studeret teologi i 3 år besøgte han Kunstakademiet fra 1874-79 og udstillede første gang på forårsudstillingen i 1880. Den Neuhausenske Præmie blev ham tilkendt 1883. Dels for egne midler, dels på Akademiets stipendium foretog han 1881, 1883 og 1887-89 studierejser i Tyskland, Holland, Belgien, Frankrig, Italien og Grækenland. Det psykologiske er hovedstyrken i Engelsteds kunstneriske virksomhed og giver hans arbejder et særligt værd, hvad enten det fremtræder med fin humor eller dyb følelse. Med meget lune har han f.eks. skildret det gamle ægtepar i Dominospillere (1881) og ypperlig karakteriseret de gamle kavalerer i L'hombre (1887). At Engelsted råder over en dyb, alvorlig følelse, har han vist i Sara vækker Isak til Afrejsen til Moria Bjærg (1884) og i det lille, men af indhold så betydelige billede Christus og Nicodemus (1887). Det åndelige foredrag i hans arbejder støttes af en korrekt tegning og en solid teknik. Koloriten er i overensstemmelse med emnet: lys og smilende i Damerne drikke med Onkel (1885), ligefrem glimrende i En Malerinde i sit Atelier (1887) og alvorlig i de bibelske billeder. 

Han er begravet på Fakse Kirkegård.

Kilder

Eksterne henvisninger 
 

Malere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Modtagere af De Neuhausenske Præmier
Dan Cooper

Dan Cooper har flere betydninger:

 D.B. Cooper
 Dan Cooper (tegneserie)
M/F Columbus

M/F Columbus, der sejler mellem Kulhuse og Sølager, indgår i fire-færge-rundturen som bilister, motorcyklister og cyklister kan klare på en dag. De tre andre overfarter er Hundested-Rørvig, Holbæk-Orø og Orø-Hammer Bakke.

Columbus er ejet af Frederikssund Kommune og sejler fra den 1. april til 30. september og skipper Jan Kjeldsen og papegøjen Pusser styrer færgen.

Færgen er bygget af stål i 1947 på Frederiksstad Mekaniske Værft med nybygningsnummer 334. Skibet blev døbt Vakre Maren og sejlede under norsk flag på Glommen indtil 1962, hvor skibet blev solgt til Danmark.

I 1962 blev Columbus ombygget og omflaget til sejladsen mellem Kulhuse og Sølager, dette skete på Nordhavnsværftet i København.

Omdøbningen til Columbus skete i Hundested og færgen er opkaldt efter skibsbygger Molich's gravhund.

I 2002 blev færgen købt af Flemming Skovbo, Fænø, hvor færgen sejlede mellem Fyn og Fænø indtil 2005, hvor Jægerspris Kommune købte færgen og genindsatte den på ruten mellem Kulhuse og Sølager.

Eksterne henvisninger 

 www.mfcolumbus.dk
 faergelejet.dk: Columbus

Columbus
Columbus
Skamby Kirke

Skamby Kirke er en kirke i Skamby Sogn i Nordfyns Kommune, den ligger i landsbyen Skamby på det nordlige Fyn.

Eksterne kilder og henvisninger 
 Skamby Kirke  hos nordenskirker.dk
 Skamby Kirke hos KortTilKirken.dk
 Skamby Kirke på danmarkskirker.natmus.dk (Danmarks Kirker, Nationalmuseet)

Kirker i Nordfyns Kommune
Kirker i Fyens Stift
Kirker i Odense Amt
Hemmelighedernes kammer

Hemmelighedernes kammer kan henvise til flere artikler:

Harry Potter og Hemmelighedernes Kammer bog af J.K. rowling fra 1998.
Harry Potter og Hemmelighedernes Kammer fantasyfilm instrueret af Chris Columbus, baseret på Rowlings bog fra 1998.
''Hemmelighedernes Kammer et hemmeligt rum på Hogwarts, som har lagt navn til Rowlings bog fra 1998.
Knut

Knut (5. december 2006 i Zoologischer Garten i Berlin – 19. marts 2011) var en isbjørneunge. Knut og hans tvillingebror, som var de første isbjørneunger i Berlin Zoo i 33 år, blev afvist af deres mor Tosca ved fødslen. Efter fire dage døde broderen, mens Knut blev opfostret af dyrepasser Thomas Dörflein.

Ved udgangen af juni 2007 vejede Knut 35 kg; ved indgangen til 2008 vejede han 108 kg.

Dyrepasseren Thomas Dörflein (13. oktober 1963 – 22. september 2008) opfostrede isbjørneungen Knut.
Dörflein blev fundet død i sit hjem i 2008. Obduktionen viste, at dødsårsagen var en blodprop.

Den 19. marts 2011 døde Knut i sit bur i Berlin Zoo. Han blev fundet flydende i vandet. Hans død blev derudover bevidnet af ca. 600-700 tilskuere. Dødsårsagen var epilepsi, arvet fra faderen, Lars.

Eksterne henvisninger 

 DR.dk-nyhed om Knut

Noter 

Berømte bjørne
Sara Hjort Ditlevsen

Sara Hjort Ditlevsen (født 23. maj 1988) er en dansk skuespillerinde. Hun fik sit gennembrud i rollen som Katrin i tv-serien Forestillinger. I 2013 modtog hun bodilprisen for bedste kvindelige hovedrolle for sin medvirken i Undskyld jeg forstyrrer.

Liv og karriere 
Sara Hjorts mor er skolelærer, og faren er fysiker. Hun har to søskende, Amalie og Lea. Sara boede sammen med sin familie i et bofællesskab, til hun var 15 år. Efter gymnasiet flyttede hun til Berlin i et år. Herefter flyttede hun til Vesterbro i København.

Filmografi

Film

Tv-serier

Hædersbevisninger 
 Bodilprisen for bedste kvindelige hovedrolle for Undskyld jeg forstyrrer, 2013

Referencer

Eksterne henvisninger 

 

Skuespillere fra Danmark
Bodilprisen for bedste kvindelige hovedrolle
Studenter fra Aurehøj Gymnasium
Rasmus Botoft

Rasmus Botoft (født 5. januar 1972 på Amager) er en dansk skuespiller.

Botoft er uddannet fra Skuespillerskolen ved Aarhus Teater i 1999. Han var fra 2000 til 2007 fastansat ved Det Kongelige Teater, hvor han medvirkede i en lang række forestillinger, bl.a. Ivanhoe (2003) i Ulvedalene.

Mest kendt er han måske fra sin tv-medvirken i DRs satireprogrammer Dusk og Bomholt og Er du skidt skat?. Desuden medvirker han i mindre roller i Ørnen, Forestillinger, og lægger stemme til Historie-Jørgen i tv-serien Gepetto News.

Rasmus Botoft har desuden været med til at lave radioprogrammet Rytteriet på DR's P2 sammen med Martin Buch. Programmet blev senere lavet til en tv-serie, der blev sendt på DR2 og efterfølgende også opsat på Bellevue Teatret.

Han var desuden vært for programmet Live fra Jordens Undergang på DR2, der blev sendt d. 21. december i forbindelse med 2012-fænomenet, der skulle markere verdens undergang.

Privat 
Privat danner han par med Lisbeth Wulff, med hvem han blev gift med i 2010. Parret har sammen sønnen Willi fra 2007.

Filmografi

Spillefilm 
 Smukke dreng (1993)
 Den attende (1996)
 Monas Verden (2001)
 Brødre (2004)
 Hvordan vi slipper af med de andre (2007)
 Hvid nat (2007)
 Flammen og Citronen (2008)
 Gaven (2008)
 Dig og mig (2008)
 Lille soldat (2008)
 Se min kjole (2009)
 Vanvittig forelsket (2009)
 Sandheden om mænd (2010)
 Alting bliver godt igen (2010)
 Min søsters børn vælter Nordjylland (2010)
 Vilde Rolf (2012)
 Kvinden i buret (2013)
 Mennesker bliver spist (2015)
 Min søsters børn og guldgraverne (2015)
 Swinger (2016)
 Jagtsæson (2019)
 Drømmebyggerne (2019) - stemme

Tv-serier 
 Gepetto News (DR Ramasjang/DR Ultra, 2007-2009)
 Rytteriet (DR2, 2010)
 Osman og Jeppe (DR Ramasjang, 2009-2012)
 Lykke (DR1, 2011)
 Isas Stepz (DR)
 Mens vi presser citronen
 Juleønsket (TV 2, 2015)
 Badehotellet (TV 2, 2020)

Referencer

Eksterne henvisninger 
 

Skuespillere fra Danmark
Personer fra København
Ansatte i DR
Personer i Kraks Blå Bog
Damsholte

Damsholte kan henvise til flere stednavne i Danmark:
 Damsholte (Møn) – en bebyggelse Damsholte Sogn på Møn
 Damsholte (Karlebo Sogn) – en bebyggelse i Karlebo Sogn på Sjælland
Barup

Barup kan henvise til flere stednavne i Danmark:
 Barup (Guldborgsund Kommune) – en bebyggelse Lillebrænde Sogn på Falster
 Barup (Stevns Kommune) – en bebyggelse i Hellested Sogn på Stevns
Rysensten

Rysensten er en herregård beliggende i Bøvling Sogn i Lemvig Kommune. Gården er opkaldt efter fæstningsarkitekten Henrik Ruse, som 1661 fik det gamle Bøvling Slot overdraget fra kronen som betaling for sine tilgodehavender. Han fik 10 år senere ophøjet gården til baroni, og han blev således baron af Rysensteen. Baroniet blev opløst 5. maj 1797 til fordel for et fideikommis, og året efter solgtes godset til "herregårdsslagterne" Fønss og von Schmidten.

Ejere af Bøvling Slot / Rysensten
 (1401-1536) Ribe Bispestol
 (1536-1664) Kronen
 (1664-1679) Henrik Ruse, baron af Rysensteen
 (1679-1690) Christian Juel-Rysensteen (svigersøn)
 (1690-1694) Jeanne Marie Ruse, baronesse af Rysensteen
 (1694-1749) Ove Henrik baron Juel-Rysensteen
 (1749-1769) Otto Henrik baron Juel-Rysensteen
 (1769-1782) Christian Frederik baron Juel-Rysensteen
 (1782-1798) Ove Henrik baron Juel-Rysensteen
 (1798-1809) Peter Severin Fønss & Ulrik Christian von Schmidten
 (1809-1833) P.A. Høegh
 (1833-1856) N.M. Petersen (svigersøn)
 (1856-ca. 1865) H. & M. Toldorph & Co. 
 (1867-1896) J.C. Jørgensen
 (1896-1902) Konsortium
 (1902-1907) N.B. Breinholt
 (1907-1912) Ole Futtrup Christensen
 (1912-1913) Konsortium
 (1913-1917) P.A. Bugge
 (1917-1931) Christian Rahbek
 (1931-1965) Aanders Rahbek
 (1965-1993) Erik Vendelbo Rahbek
 (1993-) Familien Schliemann

Bygninger, konstruktioner og anlæg i Lemvig Kommune
Herregårde i Ringkøbing Amt
Fredede slotte og herregårde i Danmark
John Wesley Shipp

John Wesley Shipp (født 22. januar 1955) er en amerikansk skuespiller som mest er kendt for rollen som Mitch Leery, titelkarakterens far i tv-dramaet Dawson's Creek fra 1998 til 2002 og for sine mange roller i adskillige daglige sæbeoperaer. Han er født i Norfolk, Virginia i USA. Udover Dawson's Creek er Shipp mest kendt for sine roller som Kelly Nelson i Guiding Light fra 5. februar , 1980 til 6. november , 1984 og som Douglas Cummings i As the World Turns fra 17. april 1985 til 2. juni , 1986.

Han spillede også Martin Ellis i Santa Barbara i 1987, Blanchard Lovelace i One Life to Live i 1989, og Carter Jones i All My Children i 1992. For sit arbejde i ATWT vandt han en Emmy for bedste birolle ved the 13th Daytime Emmy Awards i 1986. Han spillede ligeså titelrollen i CBS' kortvarige men dog hyldte tv-serie The Flash i sæsonen fra 1990-1991 og spillede Lucky i NBC's Sisters (tv-serie) i 1994 og i 1995. I 1990 indtog han rollen som faren Barney Bux i Warner Brothers' familefilmen Den uendelige historie 2.

Udvalgt filmografi 
 Death driver (1999) (TV film) as Jim Carson
 Dawson's Creek (1998) (tv-serie) (1998-2001)
 Sisters (1991) (TV series) (1994-1995)
 All My Children (1970) (tv-serie) (1992)
 Den uendelige historie 2 (1990)
 The Flash (1990) (tv-serie)
 One Life to Live (1968) (tv-serie) (1989)
 Santa Barbara (1984) (tv-serie) (1987)
 As the World Turns (1956) (tv-serie) (1985-1986)
 Guiding Light (1952) (tv-seriee) (1980-1984)

Priser 
Ved the 14th Annual Daytime Emmy Awards i 1987 vandt Shipp Adwarden for "Fremtrædene gæsteroptræder", hvilket gjorde ham til den eneste skuespiller som fortløbende har vundet for to forskellige daglige drama-serier.

Eksterne henvisninger 

 

Skuespillere fra Virginia
Ikerasak

Ikerasak,  (dansk Sundet) er en bygd på en ø med samme navn i Avannaata Kommune i Vestgrønland. Bygden, der har 237 indbyggere (2018), ligger ca. 45 km fra Uummannaq by. 
 
Beliggendheden inderst i Uummannaq isfjord giver gode fiskeri og fangstmuligheder både sommer og vinter af sæl, hellefisk, havkat, rensdyr og moskusokse.

Ikerasak har skole med ca. 50 elever, butik, forsamlingshus, servicehus, en mindre fiskefabrik, børneinstitution og et alderdomshjem med 3-4 pladser. Alderdomshjemmet er et normalt hus, som de ældre deles om. Kirken er fra 1936 og indrettet fra skolekapel til kirke 1980 og har 150 siddepladser.

Sygeplejestationen har dagligt en konsultation, som varetages af en ”jordemoder”. Ved mere alvorlig sygdom flyves/sejles man til sygehuset i Uummannaq, hvor der er læger og sygeplejersker. Lægen og tandlægen fra Uummannaq kommer flere gange om året på bygdebesøg. Som oftest får man klaret læge- og tandlægebesøg, når man alligevel er i Uummannaq.

Der er ingen veje i bygden og derfor ingen biler, al transport foregår via fangernes små joller, snescooter eller hundeslæde.  Området omkring bygden er naturskønt og det er muligt at gå ture i området.

Ikerasak Helistop havde i 2008 380 afrejsende passagerer fordelt på 99 starter.

Skuespilleren Flemming Jensen var skolelærer i Ikerasak fra 1973 til 1975. Sammen med Hans Dal skrev han senere tv-julekalenderen Nissebanden i Grønland i Ikerasak, og alle udendørsscener fra Grønland er optaget i Uummannaq-området, lige som beboere fra Ikerasak medvirker som statister i serien.

Referencer

Eksterne henvisninger 

 Flemming Jensen i Ikerasak
 Landgang i Ikerasak
 Fotos fra Ikerasak

Bygder i Avannaata Kommune
Saattut

Saattut ("De flade tynde sten", tidligere stavemåde: Sãtut) er en grønlandsk bygd med ca. 229 indbyggere (2014) beliggende på den lille ø med samme navn i Avannaata Kommune i Vestgrønland, ca. 24 km nordøst for Uummannaq. Indtil januar 2009 tilhørte bygden Uummannaq Kommune. Det primære erhverv er fiskeri.
 
Folkeskolen Muusap Atuarfia har ca. 32 elever fra 1. til 9. klasse. Skolen har et lille bibliotek, og der findes desuden videokonferenceudstyr for at kunne drive fjernundervisning. Januar 2004 åbnede der en ny børnehave i bygden med plads til 24 børn. Kirken har til huse i det tidligere skolekapel fra 1927, der i 1980 blev indrettet til kirke.

Der er året rundt helikopterforbindelse til Saattut Helistop fra Uummannaq.

Referencer 

Bygder i Avannaata Kommune
Ukkusissat

Ukkusissat ("Fedtstenene", tidligere stavemåde: Uvkusigssat) er en grønlandsk bygd i Avannaata Kommune. Bygden, der har ca. 155 indbyggere (2014), ligger ca. 42 km nord for Uummannaq i Vestgrønland. Ca. 25 km nordøst for Ukkusissat ligger minebyen Maamorilik med minen Den sorte Engel.

I bygdens findes blandt andet en kirke, en klinik, en butik, et forsamlingshus og et vandværk. Størstedelen af indbyggerne er beskæftiget med fiskeri, og meget af fangsten forarbejdes på fabrikken Ice Cap Foods. Der er helikopterforbindelse til bygden via Ukkusissat Helistop.

Bygdens børn undervises på Atuarfia Pilerfik, der har plads til ca. 27 elever fra 1. til 9. klasse. Skolen har tre uddannede lærere og tre timelærere uden læreruddannelse. Skolen blev opført i 1972 og udbygget i 1997. I 2003 blev den kåret til årets skole.

Referencer 

Bygder i Avannaata Kommune